Diari Oficial de la Generalitat Valenciana


Sumari del DOGV 9819, del 02-04-2024 (2024/2156)

RESOLUCIÓ de 20 de febrer de 2024, de la Direcció General d'Energia i Mines, per la qual s'atorga a Preval Renewable 2, SL autorització administrativa prèvia per a una central fotovoltaica denominada PSF El Lobo, de potència instal·lada 36,08 MWn, a ubicar a Elda, Novelda i Petrer (Alacant), i per a la seua infraestructura d'evacuació constituïda per l'ST El Lobo 30/66 kV i la línia d'evacuació 66 kV fins a l'ST Petrer. Expedient ATREGI/2020/101/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2156


Data del document
:   20-02-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme
    * energia solar

RESOLUCIÓ de 20 de febrer de 2024, de la Direcció General d'Energia i Mines, per la qual s'atorga a Preval Renewable 2, SL autorització administrativa prèvia per a una central fotovoltaica denominada PSF El Lobo, de potència instal·lada 36,08 MWn, a ubicar a Elda, Novelda i Petrer (Alacant), i per a la seua infraestructura d'evacuació constituïda per l'ST El Lobo 30/66 kV i la línia d'evacuació 66 kV fins a l'ST Petrer. Expedient ATREGI/2020/101/03. [2024/2156]  
Antecedents  
  
Sol·licitud  
Premier Engineering and Procurement, SL, en representació de Preval Renewable 2, SL, va presentar instància davant el registre telemàtic de la Generalitat Valenciana en data 05.06.2020, amb número de registre GVRTE/2020/829445, en la qual sol·licita autorització administrativa prèvia per a una central de producció elèctrica de tecnologia fotovoltaica, denominada PSF El Lobo, de potència nominal 36,08 MWn i potència dels mòduls fotovoltaics de 39,94 MWp, a ubicar a Elda, Novelda i Petrer (Alacant).  
A esta sol·licitud li és aplicable el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en la seua versió original. Per a tramitar-la, el Servici Territorial d'Indústria, Energia i Mines d'Alacant (d'ara en avant, STIEMA) va incoar l'expedient ATREGI/2020/101/03.  
Consta en l'expedient justificant de la taxa corresponent al pressupost del projecte de la instal·lació objecte d'esta resolució.  
  
Esta sol·licitud es va admetre a tràmit per mitjà de la Resolució de 18.12.2020, de la Direcció General d'Indústria, Energia i Mines, per la qual s'acorda l'admissió a tràmit de la sol·licitud d'autorització administrativa per a la instal·lació de producció d'energia elèctrica de 39,940 MWp de potència instal·lada (segons la definició vigent aleshores), promoguda per Preval Renewable 2, SL, a ubicar als municipis d'Elda i Novelda, província d'Alacant (expedient ATREGI/2020/101/03), únicament als efectes del que estipula l'article 1.1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica (Reial Decret llei 23/2020, d'ara en avant).  
En resposta al requeriment de l'STIEMA, el 14.10.2021, el sol·licitant presenta projectes modificats en els quals indica que s'inclouen les condicions establides en la declaració d'interés comunitari.  
Consta sol·licitud de la part promotora, de data 03.11.2021, per mitjà de la qual amplia la seua petició inicial, per a incloure la declaració d'utilitat pública, en concret de la instal·lació.  
  
Declaració d'interés comunitari  
Consta en l'expedient resolució del Servici Territorial d'Urbanisme d'Alacant de data 17.09.2021 (exp. DIC-19/2477 VQS-1913008) en la qual es declara d'interés comunitari la sol·licitud formulada per Preval Renewable, SL, per a realitzar una instal·lació generadora d'energia solar fotovoltaica, en terrenys classificats com a sòl no urbanitzable, dels municipis d'Elda, polígon 7, parcel·les 67, 69 i 71, i Novelda, polígon 1, parcel·les 1 i 27, de conformitat amb la documentació tècnica presentada, i conformement a les característiques i condicions de la resolució esmentada. S'ha de significar que el titular de la declaració d'interés comunitari (DIC) esmentada no es correspon, atesa la raó social que apareix en este acte administratiu, amb la del sol·licitant d'esta autorització, no obstant que sí que es corresponguen els emplaçaments respectius.  
En esta resolució s'establix, entre altres condicions:  
«b) Donar compliment a totes i cada una de les condicions que figuren en els diferents informes emesos que es troben en l'expedient, que s'han esmentat en l'antecedent de fet tercer i la còpia íntegra dels quals s'adjunta en annex a este document, que seran assumides pel promotor».  
Entre els informes esmentats es troba la Resolució de 27.11.2020, de la Regidoria d'Urbanisme de l'Ajuntament d'Elda, que inclou l'informe del Departament d'Urbanisme Sostenible i Activitats que especifica que l'àmbit on es pretén instal·lar l'activitat està situat en «sòl protegit d'interés paisatgístic, sòl en el qual expressament es prohibixen els moviments de terra que alteren el paisatge».  
  
Consta en l'expedient la Resolució de 02.03.2022 (amb posterioritat a l'emissió de la declaració d'interés comunitari de data 17.09.2021), del regidor delegat d'Urbanisme Sostenible i Activitats de l'Ajuntament d'Elda, en la qual s'indica que amb data 25.08.2021 es va emetre informe tècnic municipal desfavorable a la documentació presentada pel promotor de la DIC 19/0313 respecte de la seua compatibilitat amb el planejament municipal i, a més, s'efectuen al·legacions amb caràcter desfavorable en el tràmit de consulta d'informació pública de l'autorització administrativa prèvia i de la declaració d'utilitat pública de la central fotovoltaica i la seua infraestructura d'evacuació denominada PSF El Lobo, que Preval Renovables 2, SL promou a Elda i Novelda (expedient ATREGI/2020/101/03) de conformitat amb els informes emesos pels servicis tècnics municipals que es contenen en els antecedents d'esta resolució.  
Per mitjà d'escrit de l'STIEMA de data 11.07.2022 se sol·licita al Servici Territorial d'Urbanisme d'Alacant pronunciament sobre la validesa de la declaració d'interés comunitari realitzada el 17.09.2021 a causa de la recepció posterior per part de l'STIEMA de la resolució desfavorable de l'Ajuntament d'Elda. Es rep contestació el 24.08.2022, en la qual el Servici Territorial comunica el següent:  
  
«La DIC va ser atorgada per unanimitat dels assistents per mitjà d'acord de la Comissió Territorial d'Urbanisme, en sessió celebrada el dia 27 de setembre de 2021, per un termini de trenta anys i està en vigor.  
  
En la part dispositiva d'este acord, apartat segon, s'establix una sèrie de condicions per a l'execució de la construcció i instal·lació precisa per a la implantació de l'ús i aprofitament autoritzat, l'observança de les quals ha de verificar l'Ajuntament durant el tràmit de concessió de les llicències urbanístiques oportunes. En concret, en la seua condició d establix que s'ha de «donar compliment a totes i cada una de les condicions que figuren en els diferents informes emesos que es troben en l'expedient, que s'han esmentat en l'antecedent de fet tercer i la còpia íntegra dels quals s'adjunta en annex a este document, que ha d'assumir el promotor», i un d'estos informes és el de l'Ajuntament d'Elda».  
  
  
Informació pública  
La sol·licitud d'autorització administrativa prèvia i la sol·licitud de declaració d'utilitat pública, en concret, han sigut objecte d'informació pública durant el termini de trenta (30) dies, als efectes previstos en l'article 9 del Decret 88/2005, de 29 d'abril, i en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, en els mitjans següents:  
  
- El Butlletí Oficial de la Província d'Alacant del 17.01.2022 (BOPA núm. 10).  
https://www.dip-alicante.es/bop2/pdftotal/2022/01/17\_10/bop.pdf  
- El Diari Oficial de la Generalitat Valenciana de data 28.01.2022 (DOGV 9266).  
https://dogv.gva.es/datos/2022/01/28/pdf/2022\_184.pdf  
- El diari Información d'Alacant de data 12 d'agost de 2022.  
L'STIEMA, en virtut de l'article 144 del Reial decret 1995/2020, d'1 de desembre, va remetre als ajuntaments d'Elda, Petrer i Novelda, per a l'exposició en el tauler d'anuncis, la sol·licitud de reconeixement, en concret, de la utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica, i els va requerir que li remeteren diligència acreditativa de l'exposició una vegada finalitzat el període de publicitat, que consta en l'expedient.  
L'anunci d'informació pública ha sigut publicat en el tauler anuncis de la seu electrònica de l'Ajuntament d'Elda (expedient 001/2022/618) des del 03.02.2022 fins al 04.03.2022, i consta en l'expedient certificat de l'exposició al públic de data 10.03.2022.  
L'anunci d'informació pública ha sigut publicat en el tauler d'anuncis de la seu electrònica de l'Ajuntament de Novelda (referència 2021/11211E) des del 21.01.2022 fins al 08.03.2022, i consta en l'expedient certificat de l'exposició al públic de data 18.10.2022.  
L'anunci d'informació pública ha sigut publicat en el tauler d'anuncis de la seu electrònica de l'Ajuntament de Petrer (referència 2021/11211E) des del 18.01.2022 fins al 28.02.2022, i consta en l'expedient diligència de l'exposició al públic de data 01.03.2022.  
Així mateix, la documentació es va posar a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/valencia, en castellà, i https://cindi.gva.es/va/web/energia/valencia, en valencià.  
La documentació aportada, que es va sotmetre a informació pública, és la següent:  
- Projecte tècnic El Lobo: memòria, plànols, programa d'execució, mesurament i pressupost i estudi de seguretat i salut, de data 14.10.2021.  
- Estudi d'integració paisatgística.  
- EIA i annexos.  
- Separates dirigides a l'Ajuntament d'Elda, Ajuntament de Novelda, Ajuntament de Petrer, Confederació Hidrogràfica del Xúquer, I-DE Redes Eléctricas Inteligentes, SAU, ADIF, Conselleria d'Agricultura, Desenvolupament Rural, Emergència Climàtica i Transició Ecològica, Conselleria de Política Territorial, Obres Públiques i Mobilitat i Ministeri de Transports, Mobilitat i Agenda Urbana.  
- Relació de béns i drets afectats.  
Es va obrir un nou període d'informació pública, a causa de les modificacions substancials produïdes en la infraestructura d'evacuació per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica, que han sigut objecte d'informació pública durant el termini de trenta (30) dies, als efectes previstos en l'article 9 del Decret 88/2005, de 29 d'abril, en l'article 144 del Reial decret 1955/2000, d'1 de desembre, en l'article 36 de la Llei 21/2013, de 9 de desembre, d'avaluació ambiental, en els articles 20 i 31 del Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental, en els mitjans següents:  
  
- El Butlletí Oficial de la Província d'Alacant del 18.07.2023 (BOPA núm. 137).  
https://www.dip-alicante.es/bop2/pdftotal/2023/07/18\_137/bop.pdf  
- El Diari Oficial de la Generalitat Valenciana de data 03.08.2023 (DOGV 9654).  
https://dogv.gva.es/datos/2023/08/03/pdf/2023\_8169.pdf  
- El diari El País de data 16.08.2023.  
L'STIEMA, en virtut de l'article 144 del Reial decret 1995/2020, d'1 de desembre, va remetre als ajuntaments d'Elda, Petrer i Novelda, per a l'exposició en el tauler d'anuncis, la sol·licitud de reconeixement, en concret, de la utilitat pública de la infraestructura d'evacuació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica, i els va requerir que li remeteren diligència acreditativa de l'exposició una vegada finalitzat el termini de publicitat, que consta en l'expedient.  
  
L'anunci d'informació pública ha sigut publicat en el tauler anuncis de la seu electrònica de l'Ajuntament d'Elda (expedient 2020/9450) des del 26.07.2023 fins al 06.09.2023, i consta en l'expedient certificat de l'exposició al públic de data 11.09.2023.  
L'anunci d'informació pública ha sigut publicat en el tauler d'anuncis de la seu electrònica de l'Ajuntament de Novelda (referència 2023/6334Z) des del 25.07.2023 fins al 07.09.2023, i consta en l'expedient certificat de l'exposició al públic de data 07.09.2023.  
L'anunci d'informació pública ha sigut publicat en el tauler d'anuncis de la seu electrònica de l'Ajuntament de Petrer des del 21.07.2023 fins al 31.08.2023, i consta en l'expedient diligència de l'exposició al públic de data 01.09.2023.  
Així mateix, la documentació es va posar a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/valencia, en castellà, i https://cindi.gva.es/va/web/energia/valencia, en valencià.  
La documentació que es va sotmetre a informació pública és la següent:  
- Projecte de la infraestructura d'evacuació «Línia d'evacuació d'alta tensió SET El Lobo - SE Petrer».  
- Separates dirigides a:  
• Ajuntament d'Elda.  
• Ajuntament de Novelda.  
• Ajuntament de Petrer.  
• Confederació Hidrogràfica del Xúquer.  
• i-DE.  
• Telefónica, SA.  
• Conselleria d'Agricultura, Desenvolupament Rural, Emergència Climàtica i Transició Ecològica.  
• Ministeri de Transports, Mobilitat i Agenda Urbana.  
• Llista de béns i drets afectats que es consideren d'expropiació necessària.  
  
Al·legacions  
D'acord amb la documentació que consta en l'expedient, durant el primer tràmit d'informació pública es presenten al·legacions per part de:  
  
- Escrit de persones particulars FST i FCS, de data 16.02.2022:  
En què indiquen que no pot haver-hi una declaració d'utilitat pública sense la prèvia declaració d'interés comunitari (DIC, d'ara en avant).  
D'altra banda, hi ha afeccions a terrenys de propietat dels al·legants sense haver comptat amb el seu consentiment i no ser inclosos en la fase d'informació pública.  
La planta es pretén instal·lar, en part, sobre terrenys que en l'avanç del pla estructural de Novelda (pla d'ordenació estructural, zonificació del sòl) s'han establit com a zona rural protegida municipal (ZRP-MU2), incompatible per tant amb l'ús que se li pretén donar. La determinació de la protecció que pretén establir l'Ajuntament de Novelda està donada per la presència d'una flora autòctona protegida, que no s'assenyala en l'avaluació d'impacte ambiental del projecte de planta fotovoltaica en exposició pública.  
Es remeten les al·legacions a l'empresa promotora, i esta va respondre el 31/03/22, en els termes següents:  
Es disposa de DIC per unanimitat després de la reunió de la Comissió Territorial d'Urbanisme en la sessió celebrada el dia 27.09.2021 (exp. DIC-19/0313).  
Indica que s'ha arribat a un acord a través d'un contracte de concessió d'un dret de superfície sobre unes determinades parcel·les, sobre les quals la propietat ha justificat la seua titularitat.  
Finalment, indica que segons les normes subsidiàries de planejament publicades en el BOP el 14.11.1992 el terreny on es pretén situar la planta fotovoltaica està classificat com a sòl no urbanitzable comú rústic (SNU/CR).  
S'ha obtingut informe de compatibilitat urbanística de l'Ajuntament de Novelda.  
- Escrit de la mercantil Bateig Piedra Natural, SA, de data 16.02.2022:  
Indica que hi ha afecció a drets miners de la secció C de la Llei 22/1973, de 21 de juliol, de mines, per la qual cosa es necessita informe en matèria de mines de l'STIEMA respecte del permís d'investigació Noves Salines Segones, que no consta en la documentació exposada al públic.  
S'han de tindre en compte les explotacions mineres en funcionament que posseïx Bateig Piedra Natural, SA, així com els drets miners en vigor no sols confrontants sinó en la mateixa superfície on es pretén establir la planta fotovoltaica.  
El 17.11.2022, la Secció de Mines de l'STIEMA emet informe en el qual manifesta, respecte del permís d'investigació Noves Salines Segones, que, com que és un dret de mines caducat, «caducat, no és un dret miner atorgat i, per tant, no pot haver-hi una afecció a una explotació minera».  
Així mateix, en eixe informe es manifesta que «cal considerar que les instal·lacions fotovoltaiques proposades no afecten els perímetres de les explotacions indicades en les al·legacions de data 16.02.2022 i, per tant, no es poden estimar les al·legacions. Actualment consta expedient d'ampliació de la superfície d'explotació de Llano de Bateig, però el perímetre proposat no es veu afectat per la instal·lació de central fotovoltaica i la seua infraestructura d'evacuació. Així mateix, la proximitat a les explotacions no es pot considerar un impediment per a la seua instal·lació».  
El 22.03.2022, el promotor contesta a les al·legacions indicant que la zona on es pretén instal·lar la planta fotovoltaica, segons el cadastre miner, el permís d'investigació Noves Salines Segones la cataloga com a situació general «Caducat».  
Informa que la normativa municipal d'Elda, segons el seu pla general actualment en vigor, la planta fotovoltaica es troba desenvolupada en sòls on no es permeten en general moviments de terres i queden taxativament prohibides les activitats extractives.  
De la mateixa manera, la normativa municipal del municipi de Novelda permet en la zona d'implantació de la planta fotovoltaica, com a ús complementari, les obres i instal·lacions d'infraestructures.  
- Escrit d'AJMC, que actua en nom i representació de diversos col·lectius, plataformes i associacions, de data 02.02.2022:  
En el qual es posa en relleu els megaprojectes de centrals fotovoltaiques i les línies d'evacuació, en els municipis de l'Alt Vinalopó i el Vinalopó Mitjà, i es revisa el planejament urbanístic, entre altres.  
El promotor respon el 10.05.2022 amb escrit en el qual indica que «s'ha evitat afectar espais i paratges naturals protegits, i a més la planta està situada en un terreny que no es troba cultivat. Les possibles vies pecuàries afectades s'han tingut en compte i s'han respectat, i compten amb els informes de l'organisme corresponent».  
S'informa que este expedient disposa d'informe favorable de la Direcció General de Política Territorial i Paisatge, de data 15.09.2021, així com informe d'impacte ambiental (expedient [2084890] 146/2021/AIA), de data 07.04.2022.  
- Escrit d'al·legacions de Mármol de Alicante, associació de la Comunitat Valenciana, de data 28.01.2022:  
En el qual indica defecte de notificació i participació, afecció a drets miners i ampliació d'explotacions, així com conflictes per confluència d'activitats i incompatibilitat amb els criteris de localització i implantació d'instal·lacions fotovoltaiques.  
El promotor contesta a cada una de les al·legacions a través d'un escrit de data 13.10.2022.  
L'STIEMA contesta a cada una de les al·legacions per mitjà d'un escrit, de data 27.11.2023, en què indica que en la tramitació de l'expedient s'ha seguit el procediment establit en la normativa d'aplicació, el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat (Decret 88/2005, d'ara en avant).  
Respecte a l'afecció a drets miners i a l'ampliació d'explotacions, es remet a l'informe del 17.11.2022, de la Secció de Mines de l'STIEMA, en què indica, entre altres, que:  
«Sobre la proximitat a explotacions mineres i futures ampliacions de les explotacions concretament en relació amb les explotacions Bateig núm. RCA 622 i Llano de Bateig núm. RCA 724, cal considerar que les instal·lacions fotovoltaiques proposades no afecten els perímetres de les explotacions indicades i per tant no es poden estimar les al·legacions. Actualment consta expedient d'ampliació de la superfície d'explotació de Llano de Bateig, però el perímetre proposat no es veu afectat per la instal·lació de central fotovoltaica i la seua infraestructura d'evacuació. Així mateix, la proximitat a les explotacions no es pot considerar un impediment per a la instal·lació.  
Encara que no es fa referència, hi ha una altra explotació pròxima, San José, núm. RCA 704, però que tampoc es veu afectada per este expedient».  
- Escrit d'al·legacions de Marmolspain, SLU, de data 02.02.2022, en el qual indica la incompatibilitat del traçat de la instal·lació d'evacuació de la central fotovoltaica amb els usos i fins autoritzats en la parcel·la cadastral 25 del polígon 1 de Novelda propietat de Marmolspain, SLU.  
El promotor contesta a les al·legacions a través d'un escrit, de data 22.02.2022, i aporta un informe tècnic sobre l'afecció de la instal·lació fotovoltaica i la seua infraestructura d'evacuació sobre l'autorització d'explotació de recursos de la secció A de la Llei de Mines, denominada El Almendro, RCA núm. 869.  
L'STIEMA contesta a l'al·legació per mitjà d'un escrit de data 27.11.2023, en què remet a l'informe, de data 17.11.2022, de la Secció de Mines de l'STIEMA, i indica respecte a la incompatibilitat del traçat que:  
«En la parcel·la cadastral 25 del polígon 1 de Novelda consta l'autorització d'explotació per a recursos de la Secció A de la Llei de Mines, denominada El Almendro, núm. RCA 869 del registre miner d'Alacant, per resolució del Servici Territorial d'Energia d'Alacant de data 02.09.2015 a favor de la mercantil Marmolspain, SLU. […]  
S'observa afecció de la línia d'evacuació en la parcel·la 25 esmentada i la instal·lació d'un suport de gelosia metàl·lic, així com la distància de seguretat de la volada.  
Així mateix, i en aplicació del Reial decret 863/1985, de 2 d'abril, pel qual s'aprova el Reglament general de normes bàsiques de seguretat minera, en l'ITC 07.01.2003, «Treballs a cel obert. Desenvolupament de les labors».  
S'observa que la línia d'evacuació travessa en direcció est-oest la parcel·la en la qual es troba autoritzat el dret miner de la secció A, El Almendro, núm. RCA 869.  
Afig este informe: «A més, independentment de l'anterior i per limitacions imposades a causa de l'existència de la canyada del Montagut, que travessa esta parcel·la, únicament es van autoritzar labors fora del perímetre afectat per esta canyada (plànol número 10, «Topografia actual», del tom II. Plànols del pla de restauració integral presentat a l'STIEMA en data 07.10.2013).  
El pas de la línia d'evacuació, que afecta el perímetre d'explotació autoritzat, obligaria que el titular de l'explotació realitzara un replanteig de les labors projectades, així com l'adopció de noves mesures actualitzades de seguretat que s'hauran de reflectir en un nou document de seguretat i salut.»  
Es conclou «que el pas de línia d'evacuació afecta el perímetre tant de la parcel·la com de les labors autoritzades dins d'esta, la qual cosa invalidaria les possibilitats de desenvolupament dels projectes autoritzats en l'explotació El Almendro, núm. RCA 869, per resolució del Servici Territorial d'Energia de data 02.09.2015 i fins i tot podria dificultar, atesa l'escassa grandària del perímetre autoritzat, la viabilitat de tota l'explotació».  
Es proposa, en conseqüència, modificar la línia d'evacuació.  
- Escrit d'al·legacions de l'associació Trekrural de dates 10.02.2022 i 15.04.2022:  
- En el qual s'oposa a la totalitat de la declaració d'utilitat pública i, en concret, a l'afecció de la infraestructura d'evacuació a diferents vies pecuàries, que la infraestructura d'evacuació siga compartida a través de línies soterrades (excepte on no siga possible), proposen una evacuació conjunta, per a atenuar en gran manera l'impacte rural i paisatgístic produït per proposar-se Infraestructures d'evacuació independents, a través dels corredors següents:  
- Corredor subestació d'Elda per Los Collados (terme partit entre Salinas i Elda), la PSF Idella (terme d'Elda) i tram final canyada d'Andalusia a València (terme d'Elda).  
- Corredor subestació del Petrer-Salinetes pel Collado de Salinas (terme partit entre Salinas i Monòver), la PSF El Lobo (termes d'Elda i Novelda) i tram inicial de la canyada del Montagut (terme de Novelda).  
  
El promotor contesta a les al·legacions per mitjà d'un escrit de data 22.03.2022, en què indica que «respectarà el domini públic pecuari (DPP). En cas de l'ocupació temporal per encreuament de ramals subterranis, s'informarà l'organisme competent».  
L'STIEMA, per mitjà d'un escrit de data 27.11.2023, indica que «la proposta de corredors generals d'evacuació no és tècnicament possible a grans trets per diversos motius, entre altres per la diferent localització dels projectes tramitats, pels diferents estats de tramitació d'estos, per la possible desestimació d'algun i per les diferents característiques tècniques relatives a l'evacuació de l'energia generada, especialment voltatge i potència».  
Com a conseqüència, el promotor va fer una modificació de la infraestructura d'evacuació de la qual es va fer una segona informació pública, a la qual va presentar al·legacions l'associació Trekrural, amb data 30.08.2023, en què indica que hi ha afeccions de la nova infraestructura d'evacuació a vies pecuàries.  
El promotor contesta amb un escrit de data 28.09.2023 a l'al·legació de l'associació Trekrural i sol·licita que es desestime l'al·legació, ja que:  
«Esta afecció està prevista en la autorització corresponent d'acord amb la qual s'ha de pagar el cànon d'ocupació que establisca la Conselleria d'Agricultura, en virtut del que es disposa en la Llei 3/2014, d'11 de juny.»  
D'altra banda, l'STIEMA contesta a l'associació Trekrural per mitjà d'un escrit de data 27.11.2023, en què li indica que:  
«A conseqüència dels condicionats imposats pel Servici de Gestió territorial i la Secció de Mines del Servici Territorial d'Indústria, Energia i Mines d'Alacant, el promotor va fer una modificació de la infraestructura d'evacuació de la qual es va fer nova informació pública:  
  
En esta modificació s'ha variat el traçat de la línia d'evacuació i s'ha soterrat en la major part del recorregut (2.633 m), de manera que únicament resten dos trams aeris a l'inici i al final de la línia (en total 228 m).  
Es va fer una nova sol·licitud d'informe es van remetre separates als organismes i entitats afectats a fi que presentaren la seua conformitat o oposició a la modificació de la instal·lació.  
Consten informes favorables de la Direcció General de Medi Natural i Avaluació Ambiental, del Servici de Gestió Territorial i del Servici d'Infraestructura Verda i Paisatge.  
Concretament, en l'informe de la Direcció General de Medi Natural i Avaluació Ambiental de data 27 de juliol de 2023 s'indica que «la línia d'evacuació de la planta fotovoltaica afecta, puntualment, la canyada del Montagut, de 75 metres d'amplària legal i necessària, per a les quals serà necessari sol·licitar les autoritzacions d'ocupació necessàries segons la Llei 3/2014, d'11 de juliol, de la Generalitat, de vies pecuàries de la Comunitat Valenciana, o desplaçar els punts de suport fora dels límits d'esta». El promotor manifesta la conformitat a este informe el 31 de maig de 2023.  
  
Condicionats d'afectats  
Conformement al procediment establit reglamentàriament, a fi que presenten conformitat o oposició a l'autorització sol·licitada i emeten, si era procedent, els oportuns condicionats tècnics al projecte tècnic de la instal·lació, es va remetre una separata del projecte de la instal·lació solar fotovoltaica i la infraestructura d'evacuació objecte d'esta resolució a les següents administracions, organismes i empreses de servici públic o d'interés general, els béns o els drets a càrrec seu dels quals pogueren ser afectats per esta, amb el resultat que, en síntesi, es detalla:  
  
Primera informació pública  
1. Confederació Hidrogràfica del Xúquer (d'ara en avant, CHX):  
- Consta un primer informe (N/REF. 022AP0048) de la CHX, de data 31.01.2022, i la conformitat del promotor per mitjà d'un escrit de data 23.02.2022, que també consta en l'expedient.  
- Consta un segon informe (N/REF. 022AP0048) de la CHX, de data 07.06.2022, en què el promotor hi mostra la conformitat per mitjà d'un escrit de data 11.12.2023.  
  
2. Direcció general de medi natural i avaluació ambiental:  
Informe (exp.: C-210/2021. amb data 07.02.2022, de la Direcció General de Medi Natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, en què establix com a conclusions que:  
«Instal·lació de planta solar fotovoltaica El Lobo, de 36,08 MWn / 39,94 MWp.  
- Afecció a terrenys forestals: del grup de parcel·les on es pretén realitzar les actuacions, la parcel·la 67 del polígon 7 d'Elda i l'extrem sud de la parcel·la 1 del polígon 1 de Novelda estan afectades per terreny forestal segons establix el Pla d'Acció Territorial Forestal de la Comunitat Valenciana (PATFOR), aprovat pel Decret 58/2013, de 3 de maig.  
L'impacte més important sobre este sòl forestal no aterrassat és l'alteració del terreny i l'augment del risc d'erosió a causa dels moviments de terra i l'eliminació de la coberta vegetal, sobretot en les zones de més pendent. Els efectes més importants per al substrat i la morfologia del terreny es produïxen durant la fase de construcció, a través dels moviments de terres necessaris per a l'execució de les obres; per tant, s'han de prendre les mesures adequades per a eliminar o minimitzar estos impactes, i per tant s'aconsella no emplaçar els panells solars en la parcel·la 67. No obstant això, i si és el cas, s'han de prendre les mesures adequades per a eliminar o minimitzar estos impactes. En la fase d'execució s'ha de tindre en compte el Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals a observar en l'execució d'obres i treballs que es facen en terrenys forestals o als voltants.  
En la fase de desmantellament s'han de fer els treballs de restauració del terreny forestal que garantisquen una possible gestió forestal ulterior de la superfície afectada, sense oblidar la recuperació de la capacitat d'infiltració dels terrenys afectats per les compactacions del sòl (rases de conduccions, fonamentacions, etc.).  
- Afecció a vies pecuàries: La disposició actual de la tanca en la planta fotovoltaica en les parcel·les 67 (ref. cadastral 20183O95793742) i 71 (ref. cadastral 67489P19894817) del polígon 7 d'Elda afecten una via pecuària de la vereda dels Serranos, amb uns límits de 20 metres d'amplària legal i necessària.  
Encara que en l'estudi d'impacte ambiental s'esmente que «s'ha sol·licitat una modificació de traçat per a fer-lo coincidir amb el que es manejava originalment», en l'actualitat no consta resolució de modificació de la via pecuària, per la qual cosa, ha de respectar mentrestant la servitud de pas i rectificar el projecte de la planta solar perquè no afecte la via pecuària, segons la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
- Afecció a espais cinegètics: La planta s'instal·larà en una superfície que actualment forma part dels vedats de caça A-10557 (La Cinegética Novelda) i A-10571 (Bateig, Piedra Natural); en conseqüència, es recomana informar els titulars del canvi d'ús del sòl, de l'activitat que es desenvoluparà i de les implicacions que puga tindre als efectes de l'article 39 de la Llei 13/2014, de 27 de desembre, de caça de la Comunitat Valenciana.  
- Afecció a zona de danys per poblacions de conill: Segons la Resolució de 31 d'agost de 2020, del director general del Medi Natural i Avaluació Ambiental, per la qual s'actualitza l'annex de l'Ordre d'11 de juny de 2009, de les directrius extraordinàries per a l'aprofitament, la gestió i el control del conill de muntanya, relatiu a la llista de termes municipals afectats per la superpoblació de conills, Elda i Novelda es troba inclòs en esta llista.  
Per este motiu, el moviment de terres en la fase d'obres i la instal·lació en si podrien fomentar o agreujar els danys que es puguen produir en camps o infraestructures, i en este cas s'han d'adoptar les mesures de control que disposa l'ordre esmentada, amb consideració especial de l'article 14.  
- Tanca perimetral: La tanca perimetral prevista per a la instal·lació s'ajusta al que es disposa en el Decret 178/2005, de 18 de novembre, del Consell de la Generalitat, pel qual s'establixen les condicions de les tanques en el medi natural i dels tancaments cinegètics. No obstant això, segons l'article 3.2.a del decret esmentat, pel tipus de projecte és possible l'excepció del tipus de tanca cinegètica (compatible amb la lliure circulació de la fauna silvestre).  
En els tancaments perimetrals es col·locaran mesures anticol·lisió consistents a col·locar plaques metàl·liques de color blanc i acabat mat de 25 x 25 cm, que han de situar-se en cada espai entre suports.  
- Afecció a fauna i flora protegida i a altres figures de protecció: La planta solar fotovoltaica afecta l'àrea prioritària de protecció d'avifauna per línies elèctriques inclosa en la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i l'electrocució. S'han de complir les prescripcions tècniques i les mesures de prevenció descrites en el articles 6 i 7 i establides en el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
  
En l'àmbit de l'actuació de la planta no es troben microreserves de flora. Consultada la cartografia de la GVA (escala 1:50449) s'observa que en l'àmbit del projecte es troba l'hàbitat protegits de l'annex IV del Decret 70/2009, de 22 de maig, núm. 1520\* Vegetació gipsícola ibèrica (Gypsophiletalia).  
Revisada la cartografia, també s'indica la possible presència de l'hàbitat prioritari d'interés comunitari 6220\* Zones subestèpiques de gramínies i anuals del Thero-Brachypodietea.  
Per tot això, i especialment en la parcel·la 1, polígon 1, TM de Novelda, prèviament a l'inici de les obres han de cerciorar-se de l'absència d'espècies de flora protegida en la instal·lació (1520\*) i, si és el cas, han de respectar la vegetació existent desplaçant els mòduls solars i la resta de les infraestructures a les zones lliures d'este hàbitat protegit de vegetació gipsícola protegida.  
D'altra banda, segons les cites consultades en les quadrícules 1 x 1 del Banc de Dades de Biodiversitat de la GVA, la zona en què es projecta la planta fotovoltaica mostra presencia d'una espècie prioritària de flora i tres de fauna:  
• Boja groga (Astragalus alopecuroides ssp. grosii) Catàleg Valencià d'Espècies de Flora Amenaçades (annex II. Protegides no catalogades).  
Quant al seu grau de protecció descrit, previ a l'inici de les obres, s'ha de fer una prospecció i respectar els exemplars d'Astragalus alopecuroides ssp. grosii que puguen trobar-se en la ubicació de la instal·lació solar.  
El grau de protecció de les espècies de fauna de les quadrícules citades és el següent:  
• Blavet (Alcedo atthis). Categoria UINC (quasi amenaçada), Conveni de Berna (annex II), annex I de la Directiva d'aus i Llista d'espècies silvestres en règim de protecció especial (LESPRE).  
  
• Brúfol (Bubo bubo). Conveni de Berna (annex II), Directiva d'aus (annex I) i Llista d'espècies silvestres en règim de protecció especial (LESPRE).  
• Fartet (Aphanius iberus). Catàleg espanyol d'espècies amenaçades, «en perill d'extinció»; Catàleg valencià de fauna amenaçada, «annex I - en perill d'extinció»; categoria UICN, «en perill»; Conveni de Berna, «annex III»; Directiva d'hàbitats, «annex II», i Protocol sobre biodiversitat i ZEPIM, «annex II».  
Quant al seu grau de protecció descrit per al fartet, es considera convenient fer una prospecció prèvia a l'inici de les obres per a descartar la realització de qualsevol acció sobre punts d'aigua permanent (bassa) que es localitze en l'àmbit del projecte.  
Encara que per a la ubicació de la planta no s'estima afecció sobre el fartet atesos els seus hàbitats aquàtics i el tipus i emplaçament del projecte.  
Per al brúfol, les obres d'execució de la planta li afectaran l'espai vital i l'alimentació, per la qual cosa s'ha de tindre en compte fer-les fora de l'època de nidificació compresa entre el 19 de desembre i el 20 de març.  
Com a mesura correctora per a tornar a atraure la presència d'estes aus en la zona en quèes produïsquen les obres, es proposa instal·lar quatre talaies distribuïdes en la planta solar.  
Per a la ubicació de la planta no s'estima afecció sobre el blavet atesos els seus hàbitats lligats a cursos d'aigua i l'emplaçament del projecte.  
Infraestructura d'evacuació (línia elèctrica) pels termes d'Elda, Novelda i Petrer:  
- Afecció a terrenys forestals: La infraestructura d'evacuació afecta sòl forestal ordinari, i no hi ha afeccions a terreny forestal estratègic ni a forests d'utilitat pública. En la fase d'execució i manteniment de la vegetació davall de la línia elèctrica s'ha de tindre en compte el Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals a observar en l'execució d'obres i treballs que es facen en terrenys forestals o als voltants.  
- Afecció a vies pecuàries: La línia d'evacuació de la planta fotovoltaica afecta, puntualment, la canyada del Montagut, de 75 metres d'amplària legal i necessària, per a la qual serà necessari sol·licitar les autoritzacions d'ocupació necessàries segons la Llei 3/2014, d'11 de juliol, de la Generalitat, de vies pecuàries de la Comunitat Valenciana, o desplaçar els punts de suport fora dels límits d'esta.  
- Espais naturals protegits o Xarxa Natura 2000: La infraestructura d'este projecte no afecta cap espai natural protegit dels recollits en la Llei 11/1994, de 27 de desembre, d'espais naturals protegits de la Comunitat Valenciana, ni cap espai previst en les directives europees d'hàbitat (Directiva 92/43/CEE) i aus (Directiva 2009/147/CE), coneguts com a XARXA NATURA 2000.  
  
- Afecció a fauna i flora protegida i a altres figures de protecció. La línia d'evacuació de la planta solar fotovoltaica El Lobo afecta la zona de protecció d'avifauna per línies elèctriques inclosa en la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució i, per tant, ha de complir en tot el traçat de la línia aèria les prescripcions tècniques i mesures de prevenció descrites en els articles 6 i 7 del Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
En l'àmbit de l'actuació de la línia no es troben microreserves de flora. Consultada la cartografia de la GVA (escala 1:50125) s'observa que en l'àmbit del projecte es troba l'hàbitat protegits de l'annex IV del Decret 70/2009, de 22 de maig, núm. 1520\* Vegetació gipsícola ibèrica (Gypsophiletalia), per la qual cosa han de cerciorar-se a l'hora d'instal·lar els suports de no afectar la vegetació protegida.  
D'altra banda, segons les cites consultades en les quadrícules 1 x 1 del Banc de Dades de Biodiverdad de la GVA, la zona en la qual es projecta línia d'evacuació de la planta fotovoltaica mostra presencia de la espècie prioritària de flora següent:  
• Boja groga (Astragalus alopecuroides ssp. grosii). Catàleg valencià d'espècies de flora amenaçades (annex II. Protegides no catalogades). Per això es considera convenient fer una prospecció prèvia a l'inici de les obres d'instal·lació dels suports per a cerciorar-se que la ubicació d'estos no afecta l'espècie.»  
Consta en l'expedient escrit de conformitat del promotor, de data 16.03.2022, que es va enviar a través d'un escrit de l'STIEMA, de data 18.03.2022, a la Direcció General de Medi Natural i Avaluació Ambiental, que una vegada transcorregut el termini atorgat i sense haver rebut resposta d'esta direcció general es considera acceptat per este segons l'article 9.4 del Decret 88/2005.  
  
3. Ajuntament de Petrer:  
Informe de l'Ajuntament de Petrer de la Regidoria de Medi Ambient (expdt. 529/2022), de data 23.02.2022, en el qual indica que, pel que fa al terme municipal de Petrer, el projecte PSF El Lobo no tindrà una repercussió significativa en els valors ambientals.  
  
Informe urbanístic de l'Ajuntament de Petrer, de data 18.02.2022, en el qual l'arquitecte municipal indica que «falta plànol de línies límit d'edificació a l'autovia i coordinació per a l'altra línia elèctrica que discorre en paral·lel a esta i que correspon a un altre projecte diferent».  
  
El promotor contesta adjuntant el plànol sol·licitat i indica que han mantingut reunions amb el promotor de l'altra central fotovoltaica, però que com que tenen recorreguts dispars i entrada a la subestació diferents impossibilita compartir infraestructures.  
El 01.08.2022 l'arquitecte municipal emet nou informe favorable, atés que s'han respost les indicacions del seu primer informe.  
Consta en l'expedient escrit de conformitat del promotor de data 1/9/2022.  
  
4. Administrador d'infraestructures ferroviàries (ADIF):  
Informe favorable d'ADIF (N/REF 22ISA10505), de data 10.03.2022, en què indica que:  
«Tal com s'establix en la Llei 38/2015, del sector ferroviari, les obres plantejades en el projecte de referència estarien afectades per la zona d'afecció del ferrocarril, per la qual cosa requerixen autorització d'este administrador d'infraestructures i han d'ajustar-se al que s'establix en la Llei 38/2015, del sector ferroviari, i el seu reglament d'aplicació, en particular pel que fa a la seua compatibilitat i delimitació amb les zones de domini públic, protecció i línia límit d'edificació».  
  
Consta en l'expedient escrit de conformitat del promotor, de data 21.03.2022.  
  
5. Unitat de carreteres d'alacant de la demarcació de carreteres de l'Estat:  
Informe favorable condicionat, amb caràcter vinculant, de la Unitat de Carreteres d'Alacant, Demarcació de Carreteres de l'Estat a la Comunitat Valenciana, de la Direcció General de Carreteres del Ministeri de Transport, Mobilitat i Agenda Urbana (N/REF KRC-MWS-60-860-D0), de data 16.09.2022, en el qual conclou que:  
«El projecte redactat per a definir la instal·lació que es pretén construir preveu una planta solar fotovoltaica (PSFV) que se situa fora de la zona d'afecció de l'autovia A-31, una línia aèria d'alta tensió (LAT) des de la PSFV fins a la subestació transformadora (SET) existent en el punt quilomètric 208 + 850, del marge esquerre de l'A-31, i que genera un cenreuament sobre l'autovia A-31, a l'altura d'este punt quilomètric.  
  
El projecte original mostrava alguns errors en relació amb l'encreuament esmentat sobre l'autovia A-31, i no definia l'encreuament sobre la via de servici, davant de la SET.  
En la documentació presentada pel promotor de les obres, per a corregir estos errors, es definix l'encreuament amb l'autovia, que es produïx entre els suports núm. 11 i núm. 12.  
El suport nº12 se situa per davant de la línia límit d'edificació de l'autovia, i és contigu a la via de servici, per la qual cosa no complix el criteri de vegada i mitja la seua alçària respecte a l'aresta exterior de la calçada de la via de servici.  
No obstant això, en la documentació presentada pel promotor, amb data 2 d'agost de 2022, es justifica la necessitat que el suport núm. 11 (12 en projecte bàsic) no canvie la seua ubicació, atesa la necessitat que este últim suport de la línia elèctrica, i el pòrtic de la subestació, estiguen units amb un tram aeri, obertura fluixa, i amb un angle mínim perquè els conductors continuen mantenint la distància elèctrica necessària».  
Consta en l'expedient acceptació del promotor de data 29.09.2022.  
  
  
6. Ajuntament d'Elda:  
Resolució de la Regidoria d'Urbanisme Sostenible i Activitats de l'Ajuntament d'Elda (exp. 001/2021/618), de data 03.03.2022, per la qual efectua:  
«al·legacions amb caràcter desfavorable en el tràmit de consulta d'informació pública de l'autorització administrativa prèvia i la declaració d'utilitat pública de la central fotovoltaica i la seua infraestructura d'evacuació denominada El Lobo, que Preval Renovables 2, SL promou a Elda i Novelda (expedient ATREGI/2020/101/03) de conformitat amb els informes emesos pels servicis tècnics municipals que es contenen en els antecedents i servixen com a motivació d'esta resolució, a l'empara del que es disposa en l'article 88.6 de la Llei 39/2015, d'1 d'octubre, del procediment administratiu comú de les administracions públiques.»  
  
Inclou Informe de l'arquitecta municipal, de data 28.02.2022, en el qual informa que:  
«El sòl on es pretén instal·lar l'activitat està situat en sòl classificat com a no urbanitzable:  
- Sòl protegit d'interés paisatgístic (NU-1) (NU-1R).  
- Sòl de valor agrícola d'ús extensiu (NU-3).  
En l'article 4, capítol 2, títol VI, de les NU del PGOU vigent, s'establix per al sòl protegit d'interés paisatgístic (NU-1) (NU-1R) els usos incompatibles per a esta zona, i recull que, a més dels usos incompatibles de caràcter general, es prohibixen en este tipus de sòls els magatzems de qualsevol ús i en general tots aquells usos que pels importants moviments de terres que exigisquen o pel seu tipus d'edificació alteren el paisatge.  
Així mateix, en l'article 3, capítol 4, títol VI, de les NU del PGOU vigent, es recull per al sòl de valor agrícola d'ús extensiu (NU 3): «Es prohibixen expressament els moviments de terra, obertures de camins i altres obres no lligades directament a l'explotació agrícola.»  
  
Per tant, com que queda acreditat que la instal·lació suposa en qualsevol cas una alteració del paisatge en el sòl no urbanitzable protegit, l'activitat NO ÉS COMPATIBLE amb el planejament urbanístic municipal en el sòl no urbanitzable protegit d'interés paisatgístic (NU-1) (NU-1R), atés que es prohibixen expressament aquells usos que pels importants moviments de terres que exigisquen o pel seu tipus d'edificació alteren el paisatge».  
El promotor aporta objeccions a esta resolució a través d'un escrit de data 21.03.2022, amb els quals creu evidenciat que el projecte s'adequa a la DIC obtinguda (19/0313) i al PGOU de l'Ajuntament d'Elda. Estos es traslladen a l'Ajuntament d'Elda en data 24.03.2022. Transcorregut el termini atorgat sense que s'haja rebut contestació posterior, s'entén evacuada en sentit favorable, segons l'article 9 del Decret 88/2005.  
  
7. Servici d'infraestructura verda i paisatge:  
Informe favorable, de data 15.09.2021, del Servici d'Infraestructura Verda i Paisatge de la Direcció General de Política Territorial i Paisatge de la Conselleria de Política Territorial, Obres Públiques i Mobilitat (exp. EP 0316-462 OF/jms), en el qual s'indica que l'informe és favorable «sempre que es duguen a terme les mesures d'integració paisatgístiques indicades en els punts descrits en este informe, que justifiquen l'adequada integració visual de la instal·lació, sense perjuí que esta suposa en qualsevol cas una alteració del paisatge en el sòl no urbanitzable protegit».  
El promotor mostra conformitat en data 6 de juliol de 2023.  
  
8. Servici de gestió territorial:  
Resolució de 18.01.2023 (N/REF 20225\_03066\_R\_FTV), del Servici de Gestió Territorial de la Direcció General de Política Territorial i Paisatge de la Conselleria de Política Territorial, Obres Públiques i Mobilitat, pel qual s'aprova l'estudi d'inundabilitat de la instal·lació solar fotovoltaica denominada PSF El Lobo a Elda i Novelda, en considerar-se acomplides les previsions que conté el Pla d'acció territorial sobre prevenció del risc d'inundació a la Comunitat Valenciana (PATRICOVA).  
Consta en l'expedient conformitat del promotor de data 25.01.2023.  
  
Informe amb data 09.02.2023 (N/REF 20580\_03066\_R FTV) del Servici de Gestió Territorial de la Direcció General de Política Territorial i Paisatge de la Conselleria de Política Territorial, Obres Públiques i Mobilitat, pel qual:  
«la instal·lació de la planta solar fotovoltaica FV El Lobo, en les parcel·les objecte d'estudi als municipis d'Elda i Novelda, a la província d'Alacant, es considera viable perquè no té afecció significant de perillositat d'inundació, mentres que la seua línia d'evacuació es considera no viable, d'acord amb les determinacions del PATRICOVA i les consideracions i normatives d'aplicació i les cartografies oficials d'ordenació del territori.»  
Este informe va ser remés al promotor en data 15.02.2023. Este informe és el que origina el modificat del projecte d'infraestructura d'evacuació.  
  
9. Secció de mines de L'STIEMA:  
Informe de data 17.11.2022, de l'STIEMA, en matèria de mines, en relació amb les al·legacions presentades per afeccions a explotacions mineres per instal·lació de generació elèctrica, expedient ATREGI/2020/101/03, que conclou que:  
«el pas de línia d'evacuació afecta el perímetre tant de la parcel·la com de les labors autoritzades dins seu, la qual cosa invalidaria les possibilitats de desenvolupament dels projectes autoritzats en l'explotació El Almendro, núm. RCA 869, per resolució del Servici Territorial d'Energia de data 2 de setembre de 2015 i fins i tot podria dificultar, atesa l'escassa grandària del perímetre autoritzat, la viabilitat de tota l'explotació.  
Per tant, vista l'afecció a l'explotació, que es tracta de domini públic i que l'explotació està autoritzada amb data 2 de setembre de 2015, es proposa la modificació de la línia d'evacuació».  
Este informe es va remetre al promotor en data 22.11.2022. Transcorregut el termini concedit sense que el promotor contestara, es va efectuar requeriment, en data 19.12.2022, per a sol·licitar novament la documentació requerida, addenda al projecte d'esta línia d'evacuació firmada per tècnic competent que arreplegue la modificació exigida, així com els acords amb el/els amo/s de la parcel·la o parcel·les afectades.  
L'11.01.2023 el promotor va aportar addenda al projecte de la línia d'evacuació. No es van aportar els acords requerits. El 02.02.2023 es va remetre tràmit d'audiència al promotor, a la vista de la conclusió desfavorable de l'informe sol·licitat a la Secció de Mines de l'STIEMA, respecte a la implantació de la planta fotovoltaica en la localització seleccionada, després de la qual la part promotora aporta el contracte sol·licitat, firmat tant amb els propietaris de la finca sobre la qual es desenvolupen les explotacions mineres referenciades com amb els titulars de les meritades explotacions mineres afectades.  
De la resta d'organismes notificats:  
- Ajuntament de Novelda,  
- I-DE Redes Eléctricas Inteligentes, SAU.  
No s'ha rebut contestació. Transcorregut el termini sense que conste resposta, d'acord amb la legislació aplicable, s'ha d'entendre que no hi ha cap objecció a les autoritzacions.  
  
Segona informació pública  
1. Ajuntament d'Elda:  
Resolució de la Regidoria d'Urbanisme Sostenible i Activitats Qualificades de l'Ajuntament d'Elda (expedient 001/2020/9450 2022/618), de data 16.08.2023, que inclou els informes següents:  
- Informe favorable condicionat de l'arquitecta municipal de l'Ajuntament d'Elda, de data 27.07.2023.  
- Informe favorable condicionat de la Secció de Medi Ambient de l'Ajuntament d'Elda, de data 03.08.2023.  
- Informe favorable condicionat de la Secció Tècnica d'Obres i Infraestructures, de data 17.07.2023.  
- Informe de la Secció de Patrimoni Històric, de data 20.07.2023, que establix una sèrie de condicionats respecte als béns del patrimoni cultural situats en la zona i a l'entorn de l'actuació prevista.  
  
S'hi conclou que, «davant l'evidència dels incompliments descrits en els informes tècnics emesos pels diferents servicis municipals i en la legislació esmentada», es considera justificada l'oposició a l'autorització en els termes sol·licitats i es resol traslladar a l'STIEMA els informes esmentats.  
La part promotora aporta objeccions a través d'un escrit de data 03.10.2023.  
En resposta a estos, l'Ajuntament d'Elda remet la resolució de la Regidoria d'Urbanisme Sostenible i Activitats Qualificades de data 08.11.2023, en la qual atribuïx les conclusions de l'informe anterior a un error material, i retira l'oposició a l'autorització indicada en la resolució anterior.  
El promotor mostra conformitat a esta resolució en data 11 d'agost de 2023.  
  
2. Ajuntament de Petrer:  
Informe de l'Ajuntament de Petrer, de data 28.07.2023, en què conclou que:  
«Vistes les modificacions introduïdes, el tècnic que subscriu les considera favorables, i no hi ha inconvenients des d'un punt de vista urbanístic».  
El promotor mostra conformitat a través d'un escrit de data 01.08.2023.  
  
3. Direcció general de carreteres:  
Informe de la Direcció General de Carreteres de data 27.09.2023, en què conclou que:  
«els canvis en el projecte no modifiquen el sentit favorable del nostre últim informe de data 12 de setembre de 2023».  
El promotor mostra conformitat a través d'un escrit de data 13.12.2023.  
  
4. CHX:  
Informe favorable condicionat amb la CHX (N7 REF. 2022AP0048), de data 11.08.2023).  
El promotor mostra conformitat a través d'un escrit de data 04.10.2023.  
  
5. Direcció general de medi natural i avaluació ambiental:  
Informe de data 27.07.2023, «favorable per a la instal·lació de la planta solar fotovoltaica El Lobo, sempre que es complisquen les recomanacions, condicionants i mesures correctores indicades en este informe com en l'informe anterior de data 7 de febrer de 2022», de la Direcció General de Medi Natural i Avaluació Ambiental, de la Conselleria d'Agricultura, Desenvolupament Rural, Emergència Climàtica i Transició Ecològica, en el qual les conclusions més importants són:  
  
«Afecció a terrenys forestals:  
La infraestructura d'evacuació afecta sòl forestal ordinari, i no hi ha afeccions a terreny forestal estratègic ni a forests d'utilitat pública. Com que la línia discorre íntegrament per camins, les obres s'han de circumscriure a la caixa dels camins existents i no poden ocupar zones fora d'estos per a no alterar la capa superficial del sòl i provocar problemes erosius.  
En la fase d'execució s'ha de tindre en compte el Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals a observar en l'execució d'obres i treballs que es facen en terrenys forestals o als voltants.  
  
Afecció a vies pecuàries:  
La línia d'evacuació de la planta fotovoltaica afecta, puntualment, la canyada del Montagut, de 75 metres d'amplària legal i necessària, per a la qual serà necessari sol·licitar les autoritzacions d'ocupació necessàries segons la Llei 3/2014, d'11 de juliol, de la Generalitat, de vies pecuàries de la Comunitat Valenciana, o desplaçar els punts de suport fora dels límits d'esta.  
Afecció a fauna i flora protegida i a altres figures de protecció:  
La línia d'evacuació de la planta solar fotovoltaica El Lobo afecta la zona de protecció d'avifauna per línies elèctriques inclosa en la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució i, per tant, ha de complir en tot el traçat de la línia aèria les prescripcions tècniques i mesures de prevenció descrites en els articles 6 i 7 del Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
En l'àmbit de l'actuació de la línia no es troben microreserves de flora.  
Consultada la cartografia de la GVA (escala 1:50.000) s'observa que en l'àmbit del projecte es troba l'hàbitat protegit de l'annex IV del Decret 70/2009, de 22 de maig, núm. 1520\* Vegetació gipsícola ibèrica (Gypsophiletalia), per la qual cosa han de cerciorar-se a l'hora d'executar els treballs de no afectar la vegetació protegida, per la qual cosa serà necessari no ocupar zones exteriors als camins i limitar els treballs i zones d'apilament a les caixes dels camins existents.  
D'altra banda, segons les cites consultades en les quadrícules 1 x 1 del Banc de Dades de Biodivertat de la GVA, la zona en la qual es projecta línia d'evacuació de la planta fotovoltaica mostra presencia de la espècie prioritària de flora següent:  
- Boja groga (Astragalus alopecuroides ssp. grosii). Catàleg valencià d'espècies de flora amenaçades (annex II. Protegides no catalogades).  
Per això s'ha de fer una prospecció prèvia a l'inici de les obres de construcció per a garantir que les obres no afecten cap exemplar d'esta espècie.»  
El promotor mostra la seua conformitat a través d'un escrit de data 01.08.2023, però respecte a l'afecció a les vies pecuàries de la línia d'evacuació, no ha indicat quina de les dos opcions que hi ha en l'informe, de 27.07.2023, ha triat, per la qual cosa en el projecte d'execució de la instal·lació ha d'aclarir este aspecte.  
  
6. Servici de gestió territorial:  
Informe de data 28.07.2023, del Servici de Gestió Territorial, de la Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori, en què conclou que:  
«…d'acord amb les consideracions i conclusions emeses en l'informe d'incidències sobre l'ordenació del territori, de data 9 de febrer de 2023, i les apreciacions realitzades en este informe de contestació a les al·legacions, considera viables la planta solar fotovoltaica El Lobo, així com la seua línia d'evacuació, d'acord amb les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana i la resta de normativa d'aplicació que s'ha tingut en compte en l'elaboració de l'informe».  
  
El promotor mostra conformitat a través d'un escrit de data 01.08.2023.  
  
7. Servici d'infraestructura verda i paisatge:  
Informe de data 14.11.2023, del Servici d'Infraestructura Verda i Paisatge, de la Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructures i Territori, que indica que és:  
«…favorable en matèria d'infraestructura verda i paisatge a la modificació de la instal·lació del parc solar fotovoltaic El Lobo, sense perjuí que esta suposa en qualsevol cas una alteració del paisatge en el sòl no urbanitzable protegit».  
La principal conclusió de l'informe esmentat és que:  
«Es considera que l'impacte paisatgístic d'esta actuació es produirà durant l'execució d'esta. La zona visible del traçat es retornarà al seu estat original una vegada executada la línia d'evacuació i, per tant, no es considera necessari introduir mesures d'integració addicionals a les proposades en la documentació aportada de la infraestructura d'evacuació.»  
  
El promotor mostra conformitat a través d'un escrit de data 11.12.2023.  
  
8. Telefónica de España, SAU:  
Informe favorable condicionat, de data 20.07.2023, de Telefónica de España, SAU.  
El promotor mostra conformitat a través d'un escrit de data 31.07.2023.  
Els organismes següents no han contestat a la sol·licitud efectuada:  
  
- Ajuntament de Novelda,  
- I-DE Redes Eléctricas Inteligentes, SAU.  
Per la qual cosa, transcorregut el termini concedit, s'entén que no hi ha cap objecció a les autoritzacions.  
  
Avaluació ambiental  
En data 07.04.2022 es va emetre informe d'impacte ambiental, per mitjà de resolució del director general de Qualitat i Educació Ambiental, del projecte de planta solar fotovoltaica El Lobo, promoguda per Preval Renewable 2, SL, al terme municipal d'Elda-Novelda. Expedient (2084890) 146/2021/AIA.  
Els condicionats que recull, d'acord amb la legislació ambiental, s'incorporen en el punt PRIMER, relatiu a l'autorització administrativa prèvia, de la part dispositiva d'esta resolució.  
  
  
Adaptació als condicionants i a l'avaluació ambiental  
A causa dels informes desfavorables del Servici de Gestió Territorial, de data 18.01.2023, i de la Secció de Mines de l'STIEMA, de data 17.11.2022, el promotor presenta addenda al projecte bàsic de modificació de la infraestructura d'evacuació, en data 26.04.2023. En esta modificació s'ha variat el traçat de la línia d'evacuació i s'ha soterrat en la major part del seu recorregut (2.633 m), i únicament resten dos trams aeris a l'inici i al final de la línia (en total 228 m).  
  
A causa de les deficiències en la documentació presentada, l'STIEMA va fer requeriment d'esmena en data 11.05.2023. El promotor va aportar la documentació sol·licitada en data 29.05.2023. Novament a causa de les deficiències en la documentació presentada es va fer un segon requeriment en data 31.05.2023. El promotor contesta el segon requeriment en data 21.06.2023.  
Com que les modificacions es consideren substancials, d'acord amb l'article 115.3 del Reial decret 1955/2000, d'1 de desembre, va ser necessari fer nova informació pública del projecte, a més de les consultes corresponents als òrgans afectats per a la modificació realitzada, amb el resultat indicat anteriorment.  
Evacuació i connexió a la xarxa: infraestructura d'evacuació exclusiva i compartida amb altres projectes fins a la seua connexió amb instal·lacions de la xarxa elèctrica de transport o les de distribució  
La infraestructura d'evacuació de la central estarà composta per cinc (5) línies subterrànies de 30 kV des dels centres de transformació fins a la SET El Lobo 30/66 kV, de la qual partirà una línia en 66 kV fins a l'ST Petrer 220 kV, totes les quals incloses en este expedient. Esta línia serà d'ús exclusiu d'esta central fins al suport núm. 2 previ a l'encreuament amb autovia A-31, que passa a ser compartida amb la central fotovoltaica PSF Serol fins a la posició d'evacuació compartida de l'ST Petrer, propietat d'I-DE Redes Eléctricas Inteligentes, SAU.  
  
Consta en l'expedient acord, de data 03.01.2024, entre els promotors de les plantes solars fotovoltaiques PSF El Lobo (expedient ATREGI/2020/101/03) i PSF Serol (expedient ATALFE 2020/95), per a la tramitació parcial de la infraestructura comuna d'evacuació i compartició de posició en la subestació ST Petrer, propietat del gestor de la xarxa, I-DE Redes Eléctricas Inteligentes, SAU.  
  
Garanties econòmiques i permisos d'accés i connexió a la xarxa  
Consta garantia econòmica número 122018V60 per a la tramitació de la sol·licitud d'accés a la xarxa de transport, depositada per Preval Renewable, 2, SL el 19.06.2018 davant de l'Agència Tributària Valenciana, per a una instal·lació d'energia solar per a una potencia de 40 MW per a un projecte denominat El Lobo situat a Monforte del Cid, per un import de quatre-cents mil euros (400.000 €) corresponents a una quantia equivalent a 10 €/kW instal·lats (segons la normativa vigent en el moment de constitució de la garantia, tant per la quantia com per la definició de potència instal·lada), en virtut de l'article 59 bis del Reial decret 1955/2000, d'1 de desembre.  
Consta acceptabilitat de l'operador del sistema, Red Eléctrica España (REE, d'ara en avant), des de la perspectiva de la xarxa de transport en la subestació ST Petrer 220 kV per a l'accés a la xarxa de distribució de la instal·lació fotovoltaica El Lobo de 40 MWp i 35,47 MWn (ref. DDS.DAR.18\_3554), relatiu a la sol·licitud de la instal·lació fotovoltaica El Lobo, de data 13.12.2018. En esta comunicació REE informa que en este àmbit nodal l'evacuació del contingent d'evacuació de la instal·lació de generació PSF El Lobo resulta viable, conforme a l'escenari i condicionants reflectits en esta comunicació.  
Consta en l'expedient escrit d'I-DE Redes Eléctricas Inteligentes, SAU, de data 26.12.2022, en el qual informa que la data d'obtenció dels permisos d'accés i connexió per a la instal·lació PSF El Lobo en el polígon 1, parcel·les 1 i 27, dels terme municipal de Novelda, i polígon 7, parcel·les 67, 69, 71, del terme municipal d'Elda, d'una potència 40 MWp / 35,47 MWn és de 17.01.2019.   
Consta en l'expedient escrit d'i-DE Redes Eléctricas Inteligentes, SAU (exp. 9100185969), de data 19.01.2023, en el qual informa que:  
«D'acord amb el criteri d'interpretació recent establit per la Comissió Nacional dels Mercats i la competència en la seua condició d'organisme regulador, a l'efecte de fer el còmput del compliment de les fites administratives 2n a 5é indicats en l'article 1.1.b del Reial Decret llei 23/2020, de 23 de juny, per a projectes anteriors a l'entrada en vigor d'esta normativa, la data que es prendrà en consideració com a equivalent a l'emissió dels permisos d'accés i connexió serà la ulterior de les dos següents:  
a) Acceptació per part del sol·licitant de les condicions tècniques i econòmiques d'accés i connexió.  
b) Pagament dels pressupostos associats a les condicions tècniques i econòmiques d'accés i connexió.  
En atenció al que s'ha assenyalat, la data d'obtenció dels permisos d'accés/connexió associats al projecte de la seua titularitat amb referència 2939618216 serà la de 20.04.2021».  
A la vista del contingut i els pronunciaments dels permisos i informes, ha de considerar-se que les instal·lacions no generaran incidències negatives en el sistema elèctric.  
Com que és superior la potència instal·lada (36,08 MW) a la capacitat d'accés atorgada (35,47 MW), segons s'indica en la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la instal·lació haurà de disposar d'un sistema de control coordinat per a tots els mòduls de generació que la integren, que impedisca que la potència activa que esta puga injectar a la xarxa supere esta capacitat d'accés.  
  
Acreditacions prèvies a la resolució  
L'agent promotor acredita la capacitat legal, tècnica i econòmica per a dur a terme el projecte, tal com establix l'article 121.3 del Reial decret 1955/2000.  
Igualment acredita disposar dels permisos d'accés i connexió per a la instal·lació indicats anteriorment.  
Consta en l'expedient una proposta inicial de resolució de l'STIEMA, òrgan encarregat de la instrucció de l'expedient, així com una proposta definitiva conjunta del Servici d'Energies Renovables, Eficiència Energètica i Instal·lacions Radioactives i de la Subdirecció General d'Energia i Mines, que l'ha elevada a este centre directiu.  
  
  
Fonaments de dret  
  
Competència autonòmica i òrgan d'esta que ha de resoldre la sol·licitud  
La instrucció i la resolució d'este procediment administratiu corresponen a la Generalitat Valenciana, ja que la instal·lació elèctrica objecte d'este es troba íntegrament al territori de la Comunitat Valenciana i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que disposa l'article 4.1.a i el punt 2 de la disposició addicional primera del Decret 88/2005, concordat amb el Decret 226/2023, de 19 de desembre, de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, correspon a esta direcció general la resolució d'este procediment.  
  
Sobre la necessitat d'autoritzacions administratives del sector elèctric  
D'acord amb l'article 53.1 de la Llei 24/2013, de 26 de desembre, del sector elèctric, i amb l'article 7 del Decret 88/2005, la construcció de les instal·lacions de producció d'energia elèctrica requerix autorització administrativa prèvia i autorització administrativa de construcció, i pot efectuar-se'n la tramitació i la resolució de manera consecutiva, coetània o conjunta. D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
  
Sobre la necessitat de pronunciament d'avaluació d'impacte ambiental  
D'acord amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'este procediment constituïx un projecte sotmés a avaluació d'impacte ambiental.  
  
  
Sobre la necessitat de declaració d'interés comunitari  
D'acord amb els articles 200 i 202 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, vigent durant la seua tramitació, concordants amb els articles 214 i 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge la instal·lació en qüestió requerix una declaració d'interés comunitari.  
  
Sobre la declaració d'utilitat pública, en concret  
D'acord amb l'article 54 de la Llei 24/2013, de 26 de desembre, les instal·lacions de generació d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per a establir-les i de la imposició i l'exercici de la servitud de pas. Segons l'article 55.1 d'esta norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i per a això han d'incloure en el projecte d'execució de la instal·lació una relació concreta i individualitzada dels béns o drets que consideren de necessària expropiació.  
  
No obstant això, cal deixar constància que s'ha de tindre en compte que les referències a la declaració d'utilitat pública que recullen tant la Llei 24/2013, del sector elèctric, com la resta de normativa que, en suport de la seua sol·licitud, presenta la interessada, fan referència a una potestat que exercix l'Administració, com a requisit previ i preceptiu a l'expropiació, no a una obligació ni a una declaració genèrica o objectiva, si es preferix, d'utilitat pública, en el sentit que s'haja de reconéixer eixa utilitat per a qualsevol tipus d'instal·lació fotovoltaica que es pretenga construir i posar en marxa, sense tindre en compte altres criteris.  
  
En este sentit, la declaració d'utilitat pública s'ha d'interpretar en un sentit restrictiu, en atenció a la seua naturalesa de causa expropiandi, i això perquè afecta de manera directa el dret constitucional a la propietat privada, recollit en l'article 33 de la nostra carta magna, i és regla general en estos casos la transmissió voluntària, això és, el negoci jurídic entre el promotor de la instal·lació i els titulars dels drets afectats.  
  
La declaració ex lege de la utilitat pública certament limita la discrecionalitat de l'Administració, però no fins al punt de convertir l'acte de concreció de la utilitat pública per als casos concrets en una activitat reglada, com defensa la mercantil, de manera que una mera sol·licitud i una relació de béns o drets a expropiar siga suficient, sense atendre altres circumstàncies, per a reconéixer la utilitat pública de les instal·lacions.  
Entendre-ho d'eixa manera aniria en contra de l'esperit de la norma i eliminaria l'activitat administrativa de garantia, en la qual s'inclou l'activitat de policia administrativa, entesa com la reglamentació de la convivència social en sentit ampli, garantint que les activitats dels particulars no entren en conflicte entre si, ni amb l'interés general, incloent-hi totes les mesures que utilitza l'Administració perquè els particulars ajusten la seua activitat a un fi d'utilitat pública.  
Eixe fi d'utilitat pública és el que valora l'Administració a través de la resolució per la qual es declara d'utilitat pública una instal·lació concreta, potestat de la qual fa ús emparada en el reconeixement ex lege de la utilitat pública que fa la Llei 24/2013, de 26 de desembre, del sector elèctric (LSE); potestat que no es pot entendre com una activitat reglada, ni tampoc reduïda a un mer acte burocràtic, automàtic i degut, exempt de valoració, en el qual l'Administració abandone el seu paper com a garant dels interessos de la col·lectivitat i, per tant, desatenga el sentit últim del concepte d'utilitat pública.  
  
Molt al contrari, hi ha en eixe acte de concreció una anàlisi implícita de les raons d'eficiència energètica, tecnològiques o mediambientals (impacte sobre el territori) que justifiquen la utilitat pública de la instal·lació. No té sentit, com defensa la mercantil, que eixes raons només siguen ateses en el supòsit de substitució per noves instal·lacions o modificació substancial de les existents, i no en la implantació de les instal·lacions, moment inicial, i per tant crucial, en el qual l'Administració ha d'extremar la seua diligència per a protegir els interessos generals.  
Cal recordar que tota afectació del dret a la propietat privada, com a dret constitucional, està sotmesa a una doble limitació. D'una banda, el respecte estricte al contingut essencial del dret (article 53.1 CE) i, d'una altra, el principi de proporcionalitat, també conegut com a prohibició d'excés.  
Entendre que tot projecte d'instal·lació fotovoltaica és mereixedor d'una declaració d'utilitat pública sense més sobrepassa els dos límits i ens portaria a un escenari on totes les parcel·les afectades per les instal·lacions podrien ser objecte immediat d'incoació del procediment d'expropiació, amb clar perjuí per als seus propietaris, que patirien clarament indefensió per l'automatisme amb què s'aplicaria la norma en no haver-hi cap valoració de les al·legacions que formularen en defensa dels seus drets.  
Per damunt de la regulació sectorial concreta que ens ocupa, l'institut de l'expropiació forçosa exigix la plena justificació de la finalitat de la causa expropiandi concurrent en cada supòsit d'expropiació. La seua definició i control administratiu són una exigència inexcusable, derivada del caràcter medial de l'expropiació com a instrument al servici de fins públics substantius, la procura material de la qual correspon a l'Administració.  
En definitiva, el reconeixement ex lege que fa l'LSE és la necessària norma legal habilitant que establix el supòsit d'utilitat pública o interés social que legitima la privació forçosa de béns o drets patrimonials dels particulars en benefici de la col·lectivitat, però que no la imposa com un supòsit taxat per a tots els casos que entren en la seua categoria. Així, la doctrina del Tribunal Constitucional (STC 37/1987, FFJJ 2 i 6), ja va posar de manifest que: «l'expropiació forçosa no és una institució unitària que, en el que ara interessa, constitucionalment quede circumscrita a fins prèviament i anticipadament taxats dins dels quals, en principi, poden englobar-se en les genèriques categories d'utilitat pública o interés social, ja que justament amb el seu caràcter instrumental -i no finalista- no és sinó conseqüència de la variabilitat i contingència del que, a cada moment, reclama la utilitat pública o l'interés social d'acord amb la dimensió social de la propietat privada i amb els principis establits i interessos tutelats per la Constitució».  
No obstant el que s'ha ‘exposat amb caràcter general per a les sol·licituds de declaració d'utilitat pública, en concret, d'instal·lacions de producció d'energia elèctrica de tecnologia fotovoltaica, en relació amb la formulada en este procediment, esta no es resol en este moment per considerar-se que s'ha de resoldre posteriorment, en els termes que siguen procedents, una vegada que es presente la sol·licitud d'autorització administrativa de construcció, la qual s'ha d'acompanyar d'un projecte tècnic d'execució amb el detall suficient per a definir exactament les afeccions als béns i drets de tercers per mitjà dels càlculs i plànols oportuns, i poden suposar per això una modificació de la documentació tècnica bàsica presentada per a l'autorització administrativa prèvia que s'atorga per esta resolució.  
  
Procediment específic aplicable a esta sol·licitud  
Segons la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent, els procediments que regula este decret llei, en tràmit a la seua entrada en vigor, es regiran per la normativa anterior. Per tant, al procediment objecte d'esta li és aplicable el Decret 88/2005, de 29 d'abril, en la redacció original.  
  
Sobre l'abast material, el contingut i els requisits sectorials de les autoritzacions substantives elèctriques  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
D'acord amb l'article 123.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, en el cas de línies que complisquen funcions d'evacuació d'instal·lacions de producció d'energia elèctrica, en cap cas podrà atorgar-se l'autorització administrativa prèvia de les infraestructures d'evacuació d'una instal·lació de generació sense l'aportació prèvia d'un document, subscrit per tots els titulars d'instal·lacions amb permisos d'accés i de connexió atorgats en la posició de línia d'arribada a la subestació de la xarxa de transport o distribució, segons siga procedent en cada cas, que acredite l'existència d'un acord vinculant per a les parts en relació amb l'ús compartit de les infraestructures d'evacuació. A este efecte, el document esmentat es podrà aportar en el moment de realitzar la sol·licitud a la qual es referix l'apartat anterior o en qualsevol moment del procediment d'obtenció de l'autorització administrativa prèvia.  
D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no es podrà atorgar si el titular no ha obtingut prèviament els permisos d'accés i de connexió a les xarxes de transport o distribució corresponents.  
Este article disposa, a més, que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés. En este sentit, la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, establix que les instal·lacions de generació d'electricitat amb una potència total instal·lada que supere la capacitat d'accés atorgada en el permís d'accés d'estes hauran de disposar d'un sistema de control coordinat per a tots els mòduls de generació i instal·lacions d'emmagatzematge que les integren, que impedisca que la potència activa que puga injectar a la xarxa supere esta capacitat d'accés.  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior entre les dos següents:  
a) La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si és el cas, la suma de les potències dels inversors que configuren esta instal·lació.  
Esta definició de potència instal·lada tindrà efectes per a les instal·lacions que, una vegada comencen a tramitar-se, encara no hagen obtingut l'autorització d'explotació definitiva, segons la disposició transitòria quinta del Reial decret 1183/2020, de 29 de desembre.  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que esta no genera incidències negatives en el sistema.  
  
Sobre la regulació aplicable en matèria de seguretat i qualitat industrials  
D'acord amb l'article 53.9 de la Llei 24/2013, de 26 de desembre, del sector elèctric, les instal·lacions de producció d'energia elèctrica hauran d'ajustar-se a les corresponents normes tècniques de seguretat i qualitat industrials, de conformitat amb el que preveu la Llei 21/1992, de 16 de juliol, d'indústria, i la resta de normativa que hi resulte aplicable.  
Com que la present sol·licitud es referix a una instal·lació elèctrica fotovoltaica que genera en baixa tensió i injecta a la xarxa elèctrica en alta tensió, són aplicables els reglaments de seguretat industrial següents:  
- El Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
- El Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues ITC-RAT 01 a 23.  
  
- El Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
- I la resta de disposicions tècniques aplicables.  
Les línies aèries es troben dins d'una zona definida com a àrea prioritària de reproducció, alimentació i dispersió de les aus, en virtut de la Resolució de 06.07.2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució (DOGV 9138, 29.07.2021), per la qual cosa es troba en zona de protecció d'avifauna segons article 4.1.c del Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió, i, per tant, li són aplicables les prescripcions tècniques establides en este reial decret.  
  
Sobre els requisits subjectius que ha d'acreditar la persona sol·licitant  
D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, les persones sol·licitants d'autoritzacions d'instal·lacions de producció d'energia elèctrica han d'acreditar la capacitat legal, tècnica i economicofinancera exigible per a realitzar cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als qui estiguen exercint l'activitat.  
  
Consta en l'expedient documentació acreditativa del compromís de finançament del projecte per part d'entitat financera de data 13.12.2023.  
  
En el cas de canvis i amb la finalitat que es mantinga el compliment del que establix el precepte indicat anteriorment, qualsevol variació en la forma de finançament del projecte o en la participació dels socis accionistes de l'empresa promotora s'haurà de comunicar, i en este últim cas, haurà de constar la subrogació dels nous socis en els compromisos adquirits per a justificar esta capacitat, i serà causa de revocació de l'autorització administrativa en cas contrari, tal com s'indica en les condicions de compliment d'esta resolució.  
  
En consideració de tot això, complits els requisits i els procediments legals i reglamentaris establits en la legislació vigent aplicable, i en concret d'acord amb la Llei 24/2013, de 26 de desembre, del sector elèctric; el Reial decret 1955/2000, d'1 de desembre; el Decret llei 14/2020, de 7 d'agost, del Consell, en la redacció vigent en el moment de la sol·licitud, i altres disposicions d'aplicació general i particular en la present resolució, esta Direcció General d'Energia i Mines, en l'àmbit de les competències que té atribuïdes, resol  
  
  
Primer  
Autorització administrativa prèvia del projecte de central fotovoltaica PSF El Lobo, incloent-hi la infraestructura d'evacuació, fins a l'ST Petrer, titularitat d'I-DE Redes Eléctricas Inteligentes, SAU.  
Atorgar autorització administrativa prèvia a la mercantil Preval Renewable 2, SL per a la instal·lació d'una central elèctrica fotovoltaica i de la seua infraestructura d'evacuació, que es detalla a continuació:  
  
DADES GENERALS DE LA CENTRAL ELÈCTRICA AUTORITZADA I EL SEU ACCÉS A LA XARXA  
  
DENOMINACIÓ PSF EL Lobo  
TITULAR Preval Renewable 2, SL  
TECNOLOGIA Fotovoltaica  
TERMES MUNICIPALS GRUPS (PROVÍNCIA) Elda i Novelda (Alacant)  
TERMES MUNICIPALS EVACUACIÓ (PROVÍNCIA) Elda, Novelda i Petrer (Alacant)  
POTÈNCIA NOMINAL INVERSORS (MW) 36,08  
POTÈNCIA PIC DELS MÒDULS FOTOVOLTAICS (MWp) 39,99 (42,80 amb un 10 % d'IR)  
POTÈNCIA INSTAL·LADA (MW) (segons l'art. 3, RD 413/2014) 36,08  
CAPACITAT D'ACCÉS A LA XARXA CONCEDIDA (MW) 35,47  
NECESSITAT DE SISTEMA DE CONTROL COORDINAT DE POTÈNCIA(segons DA 1a RD 1183/2020) Sí, perquè és inferior la capacitat d'accés concedida a la potència instal·lada.  
XARXA A LA QUAL ES CONNECTA Distribució  
PUNT DE CONNEXIÓ I TITULAR DE LA XARXA ST Petrer, titularitat d'I-DE Redes Eléctricas Inteligentes, SAU.  
  
  
  
EMPLAÇAMENT DE LA PART DE LA CENTRAL AMB TANCA PERIMETRAL  
  
Municipi: Elda Polígon 7 Parcel·les 67, amb referència cadastral 64942B935801383750JM  
Parcel·les 69, amb referència cadastral 85935Y451555110597OV  
Parcel·les 71, amb referència cadastral 26485P225989927688IN  
Municipi Novelda Polígon 1 Parcel·les 1, amb referència cadastral 64151C783852065396OJ  
Parcel·les 27, amb referència cadastral 02115H842666737377MS  
Àrea de la superfície de tanca (m²) - Polígon 7, parcel·la 67: 59463  
- Polígon 7, parcel·la 69: 50753  
- Polígon 7, parcel·la 71: 77940  
- Polígon 1, parcel·la 1: 241100  
- Polígon 1, parcel·la 27: 2600  
  
TOTAL: 431.200 m², distribuïda en tres zones  
Àrea de la superfície ocupada per mòduls (m²) 185436,79  
  
  
CARACTERÍSTIQUES ELÈCTRIQUES DE LA CENTRAL FOTOVOLTAICA DINS DE LA TANCA  
  
CAMP GENERADOR  
Nre. de mòduls FV 59987  
Àrea unitària del mòdul 2384 × 1303 × 35 mm  
Potència unitària màxima (Wp) 670 (717 amb un 10 % IR)  
Potència total mòdul (kWp) 39.996,32 (42.802,032 amb un 10 % d'IR)  
Tipus de cèl·lules Silici monocristal·lí  
Cares actives dels mòduls Bifacial  
Orientació Nord-sud  
Tipus de seguiment Un eix horitzontal  
Tipus seguidors Seguidor a un eix, amb:  
- una estructura d'una fila de mòduls en posició vertical (1V) situades en la zona nord de la planta (Elda)  
- una estructura de dos files de mòduls en posició vertical (2V) situades en la zona sud de la planta  
Ancoratge de l'estructura al terreny Clavament directe al terreny, sense fonamentació  
  
  
INVERSORS  
Nre. d'inversors 16  
Potència unitària nominal (MWn) 2,225  
Potència total nominal (MWn) 36,080  
  
  
CONNEXIÓ MÒDULS - INVERSORS  
Nre. mòduls/string 28  
Strings/Combiner box 19/20 segons disposició  
Configuració 1 4 inversors connectats a 7 combiner box cada un. 6 estaran conformades per 19 strings i 1 per 20 strings. En total, hi haurà 28 combiner box, 536 strings i 15.008 mòduls fotovoltaics.  
Configuració 2 12 inversors connectats a 7 combiner box cada un conformades per 19 strings. En total, hi haurà 84 combiner box, 1.596 strings i 44.688 mòduls fotovoltaics.  
  
  
CENTRES DE TRANSFORMACIÓ  
Nre. total 16  
Potència trafo (kVA) ONAN 2255  
Tensió nominal  
 (kV) 0,615/30  
Trafo SSAA 15/30/50 kVA 600/109-166-541  
  
  
INTERCONNEXIÓ INTERNA  
Tipologia línies Subterrània  
Tensió nominal cable U0/Un (kV) 18/30  
Tipus d'instal·lació Línies elèctriques subterrànies  
Nre. línies (cable) evacuació 5  
Origen Des de cada centre de transformació associat a l'inversor  
Final SET 30/66 kV  
Longitud total línia (m) RAMAL 1 (CT1.1, CT1.2 i CT1.3): 1125  
RAMAL 2 (CT2.1, CT2.2 i CT2.3): 1515  
RAMAL 3 (CT3.1, CT3.2 i CT3.3): 835  
RAMAL 4 (CT4.1, CT4.2 i CT4.3): 1200  
RAMAL 5 (CT5.1, CT5.2, CT5.3 i CT5.4): 1560  
TOTAL: 6235  
Tensió nominal kV 30  
Tipus de cable HEPRZ1 18/30 kV  
RAMAL 1 a 4: 3 x 1 x 95 mm² Al de CTX.1 a CTX.2, 3 x 1 x 150 mm² Al de CTX.2 a SET  
RAMAL 5: 3 x 1 x 95 mm² Al de CT5.1 a CT5.2, 3 x 1 x 150 mm² Al de CT.1.2 a CT5.4 i 3 x 1 x 240) mm² Al de CT5.4 a SET  
  
  
En el plànol que consta en l'annex I es reflectix la zona delimitada per tancament per a ocupació pels grups convertidors d'energia solar a electricitat, així com les coordenades geogràfiques que la definixen.  
  
INFRAESTRUCTURA D'EVACUACIÓ D'ÚS EXCLUSIU FINS A L'ENCREUAMENT D'AUTOVIA 1-31  
  
SET El Lobo 30/66 kV  
Municipi: Elda Polígon: 7 Parcel·la: 69  
Tipus d'instal·lació SET 30/66 kV  
Parc de 30 kV Configuració de simple barra, amb cel·les prefabricades compactes, tipus interior, amb aïllaments i tall en SF6:  
cinc (5) posicions de línia d'entrada, interruptor de 630 A  
una (1) posició de línia d'eixida, interruptor de 1250 A  
una (1) posició servicis auxiliars, amb un transformador 30/0,4 kV 100 kVA  
una (1) posició bateria condensadors 4 MVAr  
 Un transformador 30/66 kV, 30/40 MVA ONAN/ONAF, amb regulació en càrrega amb 11 preses per a vint-i-una (21) posicions  
Una reactància de connexió a terra 30 kV 500A 10S  
Parc de 66 kV Tres (3) parallamps autovàlvules amb comptador de descàrregues  
Tres (3) transformadors d'intensit per a protecció  
  
Un (1) interruptor tripolar automàtic de tall en SF6  
Tres (3) transformadors de tensió tipus inductiu per a protecció i mesura  
Un (1) seccionador amb connexió a terra de 66 kV  
Tres (3) transformadors de tensió tipus capacitiu  
Una (1) línia aèria de connexió entre la posició de línia i la posició de barra en la subestació SET PSFV El Lobo 66 kV  
  
  
Línia 66 kV (1r tram)  
Municipi: Elda Polígon: 7 Parcel·les: 69, 9011, 68, 64 i 63  
Municipi: Novelda Polígon: 1 Parcel·les: 25 i 9012  
 Polígon: 2 Parcel·les: 9002 i 3  
Tipus d'instal·lació Línia elèctrica aerosubterrània  
Nre. línies (cable) evacuació 1  
Origen SET El Lobo 30/66 kV  
Final Suport núm. 2 previ a encreuament amb autovia A-31  
Longitud total línia (m) 2210  
Tensió nominal kV 66  
Tipus de cable LA-380 337-AL1/47-AP1J 513,50 mm²  
  
  
  
INFRAESTRUCTURA D'EVACUACIÓ COMPARTIDA FINS A L'ST PETRER  
  
Línia 66 kV (2n tram)  
Municipi: Elda Polígon: 7 Parcel·les: 63, 9007 i 9003  
Municipi: Petrer Polígon: 19 Parcel·les: 9002 i 54  
Tipus d'instal·lació Línia elèctrica aèria  
Nre. línies (cable) evacuació 1  
Origen Suport núm. 2 previ a encreuament amb autovia A-31  
Final ST Petrer  
Longitud total línia (m) 180  
Tensió nominal kV 66  
Tipus de cable LA-380 337-AL1/99-DK6C 070,50 mm²  
  
  
En el plànol que consta en l'annex II es reflectix la infraestructura d'evacuació. No obstant això, la infraestructura d'evacuació compartida s'ha tramitat, i autoritza per la present a favor de Preval Renewable 2, SL, de conformitat amb l'acord subscrit entre els promotors de 03.01.2024, amb la sol·licitud de les autoritzacions d'explotació de la central elèctrica a la qual es referix esta resolució i la del projecte PSF Serol (expedient ATALFE 2020/95; sol·licitant: Es Generación Verde, 1 SL), es deixarà constància de la cotitularitat administrativa d'esta evacuació, tot això de conformitat amb els subjectes reconeguts en l'article 6.1 i el concepte d'instal·lació de producció recollit en l'article 21.5, els dos de la Llei 24/2013, de 26 de desembre, del sector elèctric.  
  
  
PRESSUPOST DE LES INSTAL·LACIONS  
  
Pressupost global d'execució (€) 46101075,83  
  
  
  
En data 07.04.2022 https://dogv.gva.es/datos/2022/07/07/pdf/2022\_6182.pdf el director general de Qualitat i Educació Ambiental emet informe d'impacte ambiental del projecte de planta solar fotovoltaica El Lobo (146/2021/AIA) sempre que s'ajuste a les previsions d'este, del document ambiental en els termes del present informe i, en particular:  
1. S'executaran les mesures d'integració paisatgística desenvolupades en l'estudi d'integració actualitzat, incloent-hi la modificació del traçat de la línia d'evacuació i la inclusió d'una pantalla vegetal paral·lela a la zona del ferrocarril.  
2. L'ús d'aigua en la planta quedarà condicionat al fet que es dispose de subministrament per una empresa autoritzada o concessió de l'organisme de conca.  
3. No es col·locaran seguidors solars ni centres de transformació en les zones de drenatge natural, que han de quedar lliures d'obstacles. A més, les franges amb perillositat geomorfològica compliran les prescripcions de la normativa del PATRICOVA.  
4. Es respectarà la zona de flux preferent dels barrancs presents en l'àmbit d'actuació i s'obtindrà, abans de l'execució de l'obra l'autorització preceptiva de la Confederació Hidrogràfica del Xúquer per l'ocupació de les seues zones de policia (100 m), de conformitat amb l'article 9 del Reglament del domini públic hidràulic.  
5. Es disposarà de zones impermeabilitzades i d'un sistema de recollida de possibles fuites d'olis i combustibles, procedents de la maquinària i de les estructures que es generen durant l'execució de l'obra. Els residus generats es gestionaran segons la normativa vigent i per mitjà d'un gestor autoritzat, sense fer aplecs en vies pecuàries, zones amb pendents elevats i perillositat d'inundació i amb les zones de recollida de residus establides.  
6. Atesa la presència de sòl forestal ordinari en l'àmbit d'actuació, durant les obres i l'explotació, se seguiran les prescripcions del Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals.  
7. Quant a la possible afecció a les vies pecuàries de la vereda dels Serranos i la canyada del Montagut, es respectaran les seues amplàries legals quant a la imposició de la tanca perimetral i els suports de la línia d'evacuació, o se sol·licitaran les autoritzacions d'ocupació pertinents de conformitat amb la Llei 3/2014, d'11 de juliol, de la Generalitat, de vies pecuàries.  
8. S'executaran les mesures de protecció i conservació del patrimoni paleontològic, arqueològic o etnogràfic. Si durant l'execució de les obres es produïxen troballes, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, del patrimoni cultural valencià.  
9. L'emissió de l'autorització administrativa de tancament definitiu de la central obligarà el promotor a desmantellar-la.  
10. Les accions incloses en el Programa de vigilància i seguiment ambiental s'han de documentar a l'efecte d'acreditar l'adopció i l'execució de les mesures preventives i correctores proposades i la comprovació de l'eficàcia d'estes. La documentació ha d'estar a la disposició de les autoritats competents.  
Esta autorització administrativa prèvia es concedix, atés l'informe d'impacte ambiental referit, i no obstant que la raó social del titular de la present no coincidix amb el que figura en la Resolució del Servici Territorial d'Urbanisme d'Alacant de 17.09.2021, en la qual es declara d'interés comunitari la sol·licitud formulada per Preval Renewable, SL, per a realitzar una instal·lació generadora d'energia solar fotovoltaica, en terrenys classificats com a sòl no urbanitzable, dels municipis d'Elda, polígon 7, parcel·les 67, 69 i 71, i Novelda, polígon 1, parcel·les 1 i 27, de conformitat amb la documentació tècnica presentada, i conformement a les característiques i condicions de la resolució esmentada. Per tant, PREVAL RENEWABLE 2, SL, com a titular d'esta autorització administrativa prèvia, ha d'acreditar abans de l'atorgament de l'autorització administrativa de construcció que disposa dels drets urbanístics d'ús i aprofitament del sòl urbanitzable sobre la zona en què s'emplaçarà la ubicació a construir. Així mateix, ha d'acreditar estos drets davant les autoritats municipals i autonòmiques corresponents abans d'iniciar les obres preparatòries de condicionament de l'emplaçament de les instal·lacions a què es referix l'article 131.9 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
En esta resolució s'establix com a condició:  
«b) Donar compliment a totes i cada una de les condicions que figuren en els diferents informes emesos que es troben en l'expedient, que s'han esmentat en l'antecedent de fet tercer i la còpia íntegra dels quals s'adjunta en annex a este document, que seran assumides pel promotor».  
  
Entre els informes esmentats es troba la Resolució de 27.11.2020, de la Regidoria d'Urbanisme de l'Ajuntament d'Elda, que inclou l'informe del Departament d'Urbanisme Sostenible i Activitats, que informa que l'àmbit on es pretén instal·lar l'activitat està situat en sòl protegit d'interés paisatgístic, sòl en el qual expressament es prohibixen els moviments de terra que alteren el paisatge.  
  
En relació amb l'afecció a vies pecuàries, l'informe de la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica de data 27.07.2023 indica que:  
«La línia d'evacuació de la planta fotovoltaica afecta puntualment la canyada del Montagut, de 75 metres d'amplària legal i necessària, per a les quals serà necessari sol·licitar les autoritzacions d'ocupació necessàries segons la Llei 3/2014, d'11 de juliol, de la Generalitat, de vies pecuàries de la Comunitat Valenciana, o desplaçar els punts de suport fora dels límits d'esta».  
Igualment, l'informe amb data 07.02.2022 de la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, establix que:  
«Encara que en l'estudi d'impacte ambiental s'esmente que «s'ha sol·licitat una modificació de traçat per a fer-lo coincidir amb el que es manejava originalment», en l'actualitat no consta resolució de modificació de la via pecuària, per la qual cosa, mentrestant, haurà de respectar la servitud de pas rectificant el projecte de la planta solar perquè no afecte la via pecuària, segons la Llei 3/2014, d'11 de juliol, de la Generalitat, de vies pecuàries de la Comunitat Valenciana».  
El promotor va manifestar la seua conformitat amb els dos informes, per la qual cosa en el projecte d'execució de la instal·lació haurà d'aclarir l'opció triada en el primer cas i rectificar el projecte de la central fotovoltaica en el segon.  
Esta autorització s'atorga condicionada al compliment de les determinacions que es reflectixen en els condicionats imposats per les diferents administracions i organismes i que ha acceptat la persona titular d'esta autorització.  
Esta autorització està d'acord amb els projectes i la documentació que consta en l'expedient:  
- Projecte tècnic El Lobo en els termes municipals d'Elda i Novelda de data 14.10.2021.  
- Addenda al projecte bàsic de modificació de la línia d'evacuació d'alta tensió SET El Lobo - SE Petrer», amb data de febrer de 2023.  
  
Per a l'obtenció de l'autorització administrativa de construcció serà necessari presentar un projecte tècnic d'execució refós que incloga els condicionats recollits en els diferents informes indicats, així com el contingut estipulat en la ITC-RAT 20 del Reial decret 337/2014, de 9 de maig, i en la ITC-LAT 09 Reial decret 223/2008, de 15 de febrer, incloent-hi els càlculs justificatius necessaris.  
Esta autorització administrativa caducarà si el seu titular no sol·licita l'autorització administrativa de construcció en el termini de 3 mesos a partir del seu atorgament, i el peticionari podrà, per raons justificades, sol·licitar abans del venciment d'este termini pròrrogues del termini establit. En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i de connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que establix la regulació del sector elèctric. Tampoc es podran atorgar quan el peticionari pretenga demorar la presentació del projecte tècnic execució de o l'execució i posada en marxa d'este perquè no ha disposat o mantingut la capacitat financera exigida per a la seua realització o l'entrada en funcionament de la instal·lació es considere que no s'ha d'ajornar perquè afecta la garantia de subministrament, les necessitats dels consumidors o el correcte funcionament del sistema elèctric.  
  
La persona titular de l'autorització tindrà els drets, els deures i les obligacions que recull el títol IV de la Llei 24/2013, de 26 de desembre, del sector elèctric, i el desplegament reglamentari d'esta; en particular, els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil ha d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits que establix l'autorització o la variació substancial dels pressupostos que han determinat que s'atorgue podran ocasionar que es revoque.  
D'acord amb el paràgraf segon de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que haja d'obtindre necessàriament la part titular, d'acord amb altres disposicions que resulten aplicables, i, especialment, les relatives a l'ordenació del territori i al medi ambient. En tot cas, esta autorització s'emet sense perjuí de tercers i no afecta els drets particulars.  
  
Esta autorització administrativa caducarà quan ho facen les habilitacions de qualsevol tipus o denominació vinculades a l'ocupació del sòl o les edificacions, així com per la caducitat dels permisos d'accés i de connexió a la xarxa.  
Les instal·lacions de producció d'energia elèctrica autoritzades hauran d'inscriure's en el Registre administratiu d'instal·lacions de producció d'energia elèctrica, amb una acreditació prèvia del compliment dels requisits i segons el procediment establit reglamentàriament.  
  
  
Segon. Publicacions, notificacions i comunicacions a realitzar d'esta resolució.  
Ordenar, de conformitat amb el que disposen els articles 10 i 11.3 del Decret 88/2005, de 29 d'abril, del Consell:  
- La publicació d'esta resolució en el Diari Oficial de la Generalitat Valenciana i en el Butlletí Oficial de la Província d'Alacant, publicació que es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'esta resolució a les persones titulars desconegudes o amb domicili ignorat o a aquelles a les quals s'ha intentat notificar, però no hi ha hagut èxit.  
  
- La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'Energia (https://cindi.gva.es/es/web/energia/instal-lacionsautoritzades en castellà i https://cindi.gva.es/va/web/energia/instal-lacions-autoritzades en valencià).  
  
- La notificació d'esta resolució a la persona titular i a totes les administracions públiques o organismes i empreses de servicis públics o servicis d'interés general que han intervingut o han hagut d'intervindre en el procediment d'autorització, les que han emés o hagueren d'emetre el condicionat tècnic al projecte d'execució, a les persones titulars de béns i drets afectats, així com a la resta de persones interessades en l'expedient.  
- La notificació a l'òrgan ambiental als efectes que preveu la legislació d'avaluació ambiental sobre caducitat del pronunciament ambiental, així com als òrgans competents en urbanisme, ordenació del territori i paisatge.  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
Serà causa de revocació d'esta resolució, amb tràmit previ del procediment oportú, l'incompliment o la inobservança de les condicions expressades en esta, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que atorga esta resolució.  
Contra esta resolució, que no posa fi a la via administrativa, es pot interposar un recurs d'alçada davant de la persona titular de la Secretaria Autonòmica d'Indústria, Comerç i Consum en el termini d'un mes, comptat a partir de l'endemà del dia en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
  
En València, 20 de febrer de 2024.- El director general d'Energia i Mines: Manuel Argüelles Linares.